projecte-aina/catalan_government_crawling huggingface dataset:
Aquesta obra sobre la Guerra Civil Espanyola es podrà veure el 16 de maig a la Biblioteca Pública de Girona Carles Rahola
Les activitats començaran el dijous, 9 de maig, a la Biblioteca Salvador Allende, amb l'experiència de la ruta per Amèrica del Sud de Juan León.
El dissabte 4 de maig vam iniciar el cicle de rutes literàries amb la novel·la "El riu encès"
L'autor del llibre, Marti Gironell, serà el conductor d'aquest club de lectura extraordinari
Sergi Mateu s'ha encarregat de la selecció i la traducció dels textos per aquest muntatge teatral
Es tracta d'un total de 140 partitures manuscrites de sardanes i tot un conjunt de documentació complementària
La 3a edició de la Setmana Sense Soroll, se celebra del 22 al 28 d'abril i promou iniciatives en el marc de la prevenció de la contaminació acústica
La conferència, que se celebra avui a les 18.30 hores a l'Auditori Petit, anirà a càrrec del doctor Lluís Serra-Majem, catedràtic de Medicina Preventiva de la Universitat de Las Palmas i president de la Fundació per a la Investigació Nutricional de Barcelona.
Un cop finalitzada la projecció es realitzarà un debat amb la psicòloga Clara Garreta.
El projecte és un recull d'activitats organitzades per la Candidatura de la rumba catalana, la Fundació Casa de la Música del Gironès i la Biblioteca Carles Rahola.
Un projecte únic i diferent que combina pintura i literatura on els Gironell ens expliquen, amb els seus respectius estils, què passa amb els personatges dels contes un cop la història s'ha acabat i es tanca el llibre.
Aquesta activitat està adreçada a pares i mares amb infants de 3 fins a adolescents de 16 anys.
La campanya serà el divendres 22 d'abril de 17 a 20 hores i hi haurà activitats familiars i la Maria Mercè Roca signarà llibres.
Els donants rebran una rosa i un llibre com a reconeixement al seu gest altruista.
Aquesta és una iniciativa conjunta dels diferents departaments d'àrab d'algunes EOI de Catalunya i Mallorca.
Aquest trimestre es realitza a Girona, amb el suport d'entitats i associacions de la ciutat i de Salt, un cicle d'activitats al voltant de Síria amb l'objectiu de posar en valor el patrimoni i la riquesa social i cultural d'aquest país.
Els usuaris que vulguin participar podran respondre a la planta baixa una de les 10 pistes repartides en diferents equipaments de la ciutat i de Salt.
A cadascuna de les pistes hi ha informació relacionada amb un aspecte del patrimoni sirià i una pregunta i que s'haurà d'investigar per respondre-la!
Les respostes, que s'han d'enviar abans del 31 de març, es poden enviar al correu electrònic [EMAIL] amb l'assumpte "GIMCANA SÍRIA" o, directament, a l'Escola Oficial d'Idiomes de Girona, a nom del departament d'àrab: C/ Josep Viader i Moliner, 16, Girona.
Entre les persones que hagin encertat totes les respostes i hi haurà un sorteig amb dues categories, amb un premi cadascuna:
A mitjans d'abril se celebrarà una cerimònia d'entrega de premis que serà la cloenda del cicle d'actes d'homenatge a Síria.
Consulta tota la informació al web de l' EOI.
Es tracta d'un projecte educatiu adreçat a escolars de 5è i 6è de primària que té com a objectiu principal oferir una reflexió crítica i creativa sobre el conjunt de tecnologies vinculades a Internet
El projecte Univers Internet, creació de l'equip pedagògic Centre de Cultura Contemporània de Barcelona (CCCB), proposa una reflexió crítica i creativa sobre el conjunt de tecnologies vinculades a Internet i la transformació inèdita i accelerada que està provocant en la vida actual.
La maleta està formada per diverses unitats didàctiques que permeten analitzar l'impacte d'Internet i les tecnologies que se'n deriven en tres nivells d'incidència –persona, ciutat i planeta–, i des de diferents punts de vista.
Aquestes sessions es realitzaran els dies 15 i 29 de març, i el 5 d'abril de 18:00 a 19:30 hores.
Les sessions són gratuïtes però les places són limitades.
Les inscripcions s'han de fer adreçant-se a la Cristina Ros Abulí a través del correu [EMAIL] o al telèfon 972 202252 fins el 13 de març.
Pròximament la biblioteca oferirà noves unitats didàctiques adreçades al públic familiar.
L'objectiu de l'entitat és el de "entomar la crisi ambiental com un aspecte estructural de present i de futur"
La torbada es realizarà a l'Auditori Gran de la Carles Rahola.
L'Associació de Naturalistes de Girona organitza la "Trobada per la justícia social i ambiental" el dissabte 19 de març durant tot el dia a l'Auditori Gran de la biblioteca Carles Rahola.
Des de l'entitat expliquen que en "ple debat sobre la construcció d'un nou país, cal entomar la crisi ambiental com un aspecte estructural de present i de futur".
La trobada -apunten- servirà per "construir una àmplia aliança d'organitzacions, institucions i moviments per la justícia ambiental i social és una necessitat davant aquest repte".
Per participar-hi cal realitzar una inscripció prèvia.
La biblioteca acomiada el març amb un nou dijous de Cine.
"Les arts en el cinema", que forma part de 11è Cicle de videofòrum 2016, és un cicle de pel·lícules que han tractat el procés creatiu de diferents disciplines artístiques.
Aquesta setmana presenta la pel·lícula "La nit americana" del Director François Truffaut.
Projecció i debat a càrrec de Pere Vilà.
La sessió serà a l'Auditori Petit (2a Planta) a les 17.30 hores.
La biblioteca té per aquest divendres una atapeïda agenda d'activitats culturals per gaudir amb família i per a totes les edats.
"Val més una paraula teva" conversa amb Pere Rovira.
La biblioteca Carles Rahola ens convida a una conversa amb l'escriptor Pere Rovira, Premi Vicent Andrés Estellés i Carles Riba de poesia.
A l'acte, conduït per Raúl Sánchez, l'autor ens presentarà les seves novetats bibliogràfiques- el dietari La finestra de Vermeer i el llibre de traduccions de poesia Jardí francés- i es farà un interessant repàs a la seva obra poètica i novel·lística –L'amor boig (Premi Ciutat de Barcelona) i Les guerres del pare-.
Qui vulgui podrà assistir abans a les 17 hores a la sessió oberta del Club de Lectura de poesia, amb la presència de l'autor.
Lloc: Auditori Petit (2a Planta) / 18:30 hores.
Inauguració Exposició "Abisme de llum" exposició homenatge a Màrius Torres.
En aquesta exposició de llibres d'artista, deu creadors, provinents tant de les comarques de Lleida com de la resta de Catalunya, presenten, cadascun, la seva visió del poeta, de la seva obra i, fins i tot, de l'entorn en què la va escriure.
Sala d'exposició Biblioteca Carles Rahola de l'1 al 30 d'abril.
Lloc: Sala d'exposicions (Planta 0) / 19 hores.
Inauguració Artisteja "Abisme de llum"
Amb aquesta proposta volem compartir la creació d'un llibre d'artista a partir d'un poema de Màrius Torres, amb el públic de la Biblioteca Carles Rahola.
Iniciarem el llibre els artistes de l'exposició i el deixarem obert per tal que el pugui continuar tothom qui vulgui.
Els usuaris podran col·laborar durant el mes d'abril.
Lloc: Sala d'art (Planta 1) / 19:30 hores.
"Acull un Somriure, Acull un infant Sahrauí".
L'Associació Catalana d' Amics del Poble Sahrauí, cerca famílies acollidores per a nens i nenes sahrauís de 10 a13 anys durant els mesos de juliol i agost.
L'activitat es completa amb un debat que moderarà la psicòloga i especialista en coaching Helena Lázaro.
Cartell de la pel·lícula "Família".
El cicle de cinefòrum presenta avui la pel·lícula Familia.
La trama transcorre durant 24 hores en un únic escenari; una casa on un home desitja passar tot el dia del seu aniversari amb la seva família.
Res, però, és el que sembla ser.
Consulta a través d'aquest enllaç el tràiler de la pel·lícula que es projectarà avui a les 17.30 hores a l'auditori petit.
L'activitat és completa amb un debat que moderarà psicòloga (col. 10.097) i especialista en coaching, Helena Lázaro.
Les pel·lícules d'aquesta activitat es van escollir d'acord amb els interrogants què presenten la relació dels pares amb els fills.
Aquesta tarda, els assistents a la jornada podran expressar i comentar els conflictes que sorgeixen entorn de la trama del film.
La 4a edició del concurs de puzles tindrà lloc el dissabte 15 de juny a les 10.30 h
El divendres 31 de maig els infants van viure aquesta gran aventura a més de 270 Biblioteques de Catalunya
El 21 i 22 de maig vam celebrar el Taller d'Escriptura de Viatges a càrrec de Belqui Leal dins del Cicle "A la Carretera"
Les biblioteques de Girona tornen a lluir aparadors culturals conjunts amb la difusió d'obres signades sota pseudònim
La Biblioteca Pública de Girona ha reorganitzat la secció d'idiomes durant els últims mesos per facilitar la cerca dels documents
L'acte tindrà lloc el dilluns 27 de maig a les 18.30 a l'Auditori petit
Veniu el divendres 31 de maig i ajudeu-nos a recuperar els llibres perduts!
La Biblioteca Pública de Girona Carles Rahola ha organitzat aquest taller per a tothom que vulgui aprendre les bases de la cal·ligrafia xinesa.
La Biblioteca Pública de Girona Carles Rahola ofereix activitats en francès per a tothom que vulgui millorar l'idioma.
Activitat familiar on els més petits coneixeran i aprendran a utilitzar aquesta tècnica de gravat.
La Biblioteca Pública de Girona Carles Rahola ha preparat una sèrie d'activitats per commemorar el centenari del naixement de l'escriptora.
El Banc de Sang organitza, dilluns 15 d'octubre, una col·lecta a la Biblioteca Pública de Girona Carles Rahola.
Un espectacle pensat perquè els infants vegin, escoltin i sentin.
La Biblioteca Pública de Girona Carles Rahola col·labora amb l'Associació Amics de l'Òpera de Girona i el projecte LiceuBib per oferir funcions d'òpera de la temporada del Liceu de Barcelona.
Dijous 21 de març torna Pol Avinyó del Gran Teatre del Liceu per parlar-nos de La Gioconda, l'òpera més reconeguda d' Amilcare Ponchielli.
A les 18 h serà a la biblioteca i a les 20 h a la Casa de Cultura de Girona.
La nova proposta la presentarem en el transcurs de les dues sessions.
La reserva de places per assistir a la funció del 13 d'abril encara es pot fer entrant a la pàgina web ÒperaBus de l'Associació Amics de l'Òpera de Girona.
Amb la voluntat de sumar esforços i generar sinèrgies entre les dues entitats, la Biblioteca Pública de Girona Carles Rahola i l'associació Amics de l'Òpera de Girona col·laboren per primera vegada per facilitar a la ciutadania l'assistència a les funcions d'òpera de la temporada vinent 2018/2019 del Gran Teatre del Liceu, a través dels projectes respectius LiceuBib i Òperabus.
L'objectiu principal és crear nous lectors i espectadors d'òpera (o millorar-ne la formació) així com promoure l'ús dels serveis informatius sobre òpera de les biblioteques públiques.
La 3a edició de la Setmana Sense Soroll, se celebra del 22 al 28 d'abril i promou iniciatives en el marc de la prevenció de la contaminació acústica
Del 22 al 28 d'abril se celebra a Catalunya la Setmana Sense Soroll, sota el lema 'Silenci si us plau', que promou la sensibilització i l'educació ambiental, amb l'objectiu de donar visibilitat a les eines de gestió i control així com impulsar la col·laboració entre administracions amb diferents responsabilitats i/o competències en la matèria, per optimitzar recursos i poder oferir una solució més ràpida i eficaç.
Sota el lema 'Silenciem el soroll!', la SSS del 2019 té com a objectiu posar en valor totes aquelles actuacions i/o accions que permeten millorar la qualitat acústica del nostre entorn.
Durant aquesta setmana se celebraran tot un seguit d'activitats associades a la divulgació i la sensibilització dels problemes de la contaminació acústica, així com el seu control i les eines de gestió per poder reduir-la.
Aquestes activitats es duran a terme per tot Catalunya, amb la col·laboració de diferents agents implicats: administracions, ciutadania, centres escolars o empreses relacionades.
A la Biblioteca Pública de Girona Carles Rahola disposem de documents i punts de llibre per informar d'aquesta campanya.
Ho organitza: Generalitat de Catalunya
Es tracta d'un total de 140 partitures manuscrites de sardanes i tot un conjunt de documentació complementària
La Biblioteca Pública de Girona Carles Rahola ha rebut la donació del fons musical del músic i compositor Lluís Duran i Massaguer (Massanes, 1922 – 1999).
Es tracta d'un total de 140 partitures manuscrites de sardanes i tot un conjunt de documentació complementària (cassetes, VHS, fotografies, programes de festes, articles biogràfics, correspondència, etc.).
Lluís Duran s'inicià en la música de ben petit, ja als 8 anys començà les classes de música.
Als 10 anys el matricularen a La Salle de Girona on fou alumne de l'il·lustre professor Francesc Civil.
Als 12 anys continuà els estudis musicals al Conservatori de Música del Liceu, a Barcelona, estada que es veié interrompuda per l'esclat de la Guerra Civil.
Posteriorment continuà la seva formació musical i aprengué a tocar el saxo i el clarinet.
Juntament amb els seus germans formà part de diverses orquestres.
En arribar als 65 anys, una malaltia del cor l'obligà a deixar els escenaris i fou llavors quan inicià una nova etapa com a compositor de sardanes.
La Biblioteca Pública de Girona Carles Rahola agraeix a la família Duran la donació d'aquest llegat musical que esdevé un testimoni imprescindible de la història musical de casa nostra i augmenta la secció musical patrimonial de la Biblioteca juntament amb les col·leccions ja custodiades (Pagans, Civil, Baró, Sobrequés...).
Tot plegat enriqueix el coneixement d'autors gironins i posa en valor, un cop més, la funció que tenen les biblioteques públiques en la difusió i apropament del patrimoni local a la població.
La Biblioteca Pública de Girona Carles Rahola és una de les biblioteques públiques i patrimonials de Catalunya que depèn de la Generalitat de Catalunya.
Va ser fundada el 1848 fruit de les desamortitzacions eclesiàstiques de mitjans del segle XIX.
Els fons bibliogràfics que es van recollir a la província de Girona van esdevenir el cos fundacional de l'actual Biblioteca i són considerats avui dia un conjunt documental de primer ordre.
Com a centre patrimonial, la Biblioteca és proactiva a l'acceptació de donacions bibliogràfiques que pel seu interès, valor o singularitat ajuden a enriquir i ampliar el patrimoni bibliogràfic.
La Biblioteca posa els recursos i eines necessàries per garantir la conservació documental i assegurar-ne també la seva difusió i reconeixement vers la societat.
Sergi Mateu s'ha encarregat de la selecció i la traducció dels textos per aquest muntatge teatral
Sergi Mateu, portarà dimecres 22 de maig, a les 18:30h, l'espectacle "Sempre teu, Òscar", amb el qual ret tribut a un dels grans noms de la literatura europea: l'escriptor, dramaturg i poeta, Oscar Wilde.
Amb aquest personal homenatge, Mateu vol acostar l'espectador a l'autor irlandès a través d'una acurada selecció de textos tant de la seva epístola De profundis, dirigida al seu amic i amant Bosie i escrita des de la presó on va ser condemnat a causa de la seva homosexualitat, com de La balada de la presó de Reading, un contundent al·legat en contra de la pena de mort, a més d'altres fragments de la seva obra teatral.
Els usuaris que hi vulguin assistir hauran de fer inscripció prèvia presencial al taulell de la planta baixa, on se'ls farà entrega d' una entrada numerada que hauran de portar el dia de l'espectacle per tal d'accedir a l'Auditori gran de la planta baixa.
L'autor del llibre, Marti Gironell, serà el conductor d'aquest club de lectura extraordinari
Amb la col·laboració de la Institució de les Lletres Catalanes el dimecres 15 de maig, a les 18h, es realitzarà a la Biblioteca Pública de Girona Carles Rahola un club de lectura extraordinari de La força d'un destí, de Martí Gironell.
Es tracta del Premi Ramon Llull del 2018 i de la novel·la en català més venuda del passat any 2018.
*Cal inscripció prèvia a la biblioteca, al telèfon 972202252 o a [EMAIL] tot indicant el nom, el número de carnet de la biblioteca i el telèfon.
La Demarcació de Girona del Col·legi de Periodistes i la Biblioteca Carles Rahola organitza la taula rodona "Fotografia de premsa: del rodet a l'Smartphone" amb la participació dels fotoperiodistes David Borrat -diari Ara-, Jordi Ribot -dirigent de l'agència ICONNA- i LLuís Serrat -El Punt Avui-.
Tindrà lloc a l'auditori gran –planta 0- a les 18 hores.
La biblioteca Carles Rahola incorpora un curs per aprendre a preparar un viatge per Internet el dia 7 de juny, en el marc de la programació del cicle de xerrades 'A la carretera'.
L'activitat, que es realitza el 31 de maig a les 18.00 hores, està oberta a tothom i no requereix inscripció prèvia.
La biblioteca, a través del club de lectura de poesia "Dreceres laberíntiques", celebra els 60 anys de la primera edició d'"Incerta glòria" i els 40 de la publicació de "Cartes a Màrius Torres seguides de Viatge d'un moribund".
La Biblioteca Carles Rahola i la Càtedra de Cultura Científica i Comunicació Digital de la Universitat de Girona (C4DUdG) us conviden, aquesta tarda, a participar al "Cicle Club de Ciència, dels Avis als Néts"
El film explica la història d'un jove de Dublín que crea una formació musical des de zero de música negra i dels entrebancs que es va trobant en aquesta aventura.
Taula rodona al voltant de "El tractament mediàtic de la crisi dels refugiats", a càrrec de David Fonseca, Arantza Díez, Carles Batista i Joel da Silva.
Victor García de Gomar i Jep Sánchez, programadors dels festivals "Nits de clàssica" i "Escènit" respectivament, ens comentaran l'agenda que ens proposen per a aquest estiu.
De l'1 de juny al 15 de juliol, la Biblioteca Carles Rahola, de la mà de l'artista Clara Gassiot, convida als usuaris a participar en "Què és l'art?": "Artisteja" del mes.
Els doctors de la Universitat de Girona Joaquim Nadal i Maximiliano Fuentes Codera presenten a l'Auditori Petit de la segona planta de la Biblioteca Carles Rahola la biografia "Pere Català i Pic.
Avui es clou el cicle de video-fòrum "Les arts en el cinema" amb una selecció de pel·lícules que tracten el procés creatiu de diferents disciplines artístiques.
Fidel a la seva cita anual, la Biblioteca Pública Carles Rahola se suma al cicle de divulgació literària "Univers", que se celebra a Girona el mes de juny, amb dues propostes al voltant de l'autor homenatjat enguany: Charles Dickens.
L'activitat té per objectiu ajudar aquelles persones que conviuen amb algunes al·lucinacions auditives (o d'altra modalitat) per tal que puguin tenir una relació més funcional amb les veus (visions...).
La Biblioteca Carles Rahola estarà tancada el dilluns 24 i el dimarts 25 de juliol per la festivitat de Sant Jaume
L'artista Ferran de la Rosa exposa "Punts i lletres", una proposta on els usuaris poden col·laborar del 16 de juny al 30 de juliol a la sala d'arts de la biblioteca.
La biblioteca Carles Rahola posa a disposició dels usuaris tauletes tàctils per a la consulta de mitjans de comunicació "on-line".
La Biblioteca Carles Rahola i la Càtedra de Cultura Científica i Comunicació Digital de la Universitat de Girona (C4DUdG) presenten una nova sessió, dedicada a l'alimentació, del "Cicle Club de Ciència, dels Avis als Néts".
La Biblioteca Carles Rahola projectarà per als més petits la pel·lícula de dibuixos animats "Les tres bessones i l'Oliver Twist", on els populars personatges es trobaran amb el més emblemàtic dels protagonistes dickensians.
L'activitat, impartida per Mar Valls Angelats i Marc Peiris Pujol, està oberta a tothom i no requereix inscripció prèvia.
L'exposició s'ubica a la primera planta i mostra les imatges creades per estudiants de les escoles d'art i disseny catalanes que participen a WikiArS.
La mostra és un reconeixement a la feina a tots els que han treballat i treballen per l'escola catalana.
La pel·lícula forma part del cicle de cinema que organitza la Carles Rahola amb l'objectiu d'obrir, un cop finalitzada la sessió, un debat sobre la relació que s'estableix entre pares i fills.
Una proposta cultural diferent on es convida als lectors a viatjar cap a noves experiències de la mà d'escriptors i aventurers.
L'activitat, que se celebrarà a les 11.30 hores a la sala infantil i juvenil, està adreçada a nens i nenes d'entre 8 i 11 anys i per participar-hi cal inscripció prèvia.
La xerrada, que realitzarà el doctor David Vivó a les 19 hores a l'Auditori Gran, tanca les sessions organitzades per l'Institut d'Estudis Gironins a la Carles Rahola.
Aquesta és una activitat gratuïta que es realitzarà a les 17.30 hores a l'Auditori Petit.
És una proposta de l'artista plàstica Adela Vilar que es realitza a l'exterior de la biblioteca
La campanya serà el divendres 22 d'abril de 17 a 20 hores i hi haurà activitats familiars i la Maria Mercè Roca signarà llibres.
Els donants rebran una rosa i un llibre com a reconeixement al seu gest altruista.
Imatge del cartell de la jornada.
La Biblioteca Carles Rahola de Girona s'afegeix per primer cop a les biblioteques de Catalunya que acullen una campanya de donació de sang al voltant de SantJordi.
Tot aquell que doni sang a la col·lecta que s'organitza el proper 22 d'abril rebrà com agraïment pel seu gest una rosa i un recull de poemes de Màrius Torres, poeta protagonista de l'exposició "Abisme de Llum" que està instal·lada a la sala d'exposicions de la biblioteca.
L'escriptora gironina Maria Mercè Roca, que sempre ha estat molt implicada amb la donació de sang, signarà llibres durant la tarda i compartirà la jornada amb els donants de sang.
A les 18 hores, a la sala de Primeres lectures, es farà l'activitat "Té...
T'estimo!", un taller de lectura i creació de contes familiar.
Els Superherois de la sang també tindran el seu espai, amb una lectura de la història que explica com dos vailets van convertir-se en superherois ajudant a aconseguir sang per als malalts ingressats als hosptials.
Els més petits també gaudiran d'una lectura compartida familiar d'una selecció d'àlbums il·lustrats amb molt poca o gens de lletra.
Tots els nens i nenes que participin del taller rebran un conte.
Biblioteques de Barcelona, Reus i Sant Joan Despí també acolliran col·lectes de donació de sang en una campanya que ja s'ha consolidat com una tradició més de la festa del llibre i la rosa.
Editorials, escriptors i biblioteques impulsen aquesta campanya especial i obsequien els donants amb llibres i amb la presència d'autors destacats.
David Nel·lo, Màrius Serra, Maria Mercè Roca o Genís Sinca són alguns dels autors que s'estan implicant en la campanya, dinamitzant-la a través de les xarxes socials i confirmant l'assistència a alguna de les col·lectes.
Els donen suport les editorials Plataforma Editorial, Ediciones B, Edicions 62, Planeta Edebe, Arcadia, Meteora, Editorial Hispano Arabe i Sandra Bruna, que obsequiaran els donants amb un llibre.
Al web donarsang.gencat.cat hi ha un llistat de totes les biblioteques de Catalunya i autors implicats en la campanya de SantJordi.
Tota la campanya es podrà seguir a través de les xarxes socials on el Banc de Sang hi té presència: Facebook ( facebook.com/donarsang ), Twitter ( twitter.com/donarsang ) i Instragram ( instagram.com/donarsang ) amb l'etiqueta, que ja ha començat a circular per la xarxa.
A Catalunya, cada dia calen 1.000 donacions per atendre les necessitats dels malalts.
De forma general, pot donar sang qualsevol persona que tingui bona salut i que compleixi les següents condicions bàsiques:
Per donar sang no cal estar en dejú.
Aquesta activitat està adreçada a pares i mares amb infants de 3 fins a adolescents de 16 anys.
Activitat realitzada a l'Auditori Petit de la segona planta.
La biblioteca Carles Rahola i el Centre Jove de Salut de l'Ajuntament de Girona ofereixen el dimarts 26 d'abril (18:30 hores, Auditori Petit) un taller de prevenció de drogodependències i conductes de risc.
L'activitat està pensada per a pares i mares amb infants de 3 fins adolescents de 16 anys.
Durant la jornada els especialistes resoldran dubtes com "Què podem fer des de casa?" i es proposaran eines per fomentar hàbits, actituds i estratègies saludables.